Krišana
Krišana (rumun. Crișana; veng. Körösvidék; vok. Kreischgebiet) – geografinis ir istorinis Rytų Europos regionas, dabar padalintas tarp Rumunijos ir Vengrijos. Pavadintas pagal Kerešo upės ir trijų jos intakų – Baltojo Krišo (Crișul Alb), Juodojo Krišo (Crișul Negru) ir Greitojo Krišo (Crișul Repede) – pavadinimus. Regionas kartais laikomas išplėstinės Transilvanijos dalimi, nors Krišana ne visiškai papuola į istorinės Transilvanijos kunigaikštystės teritoriją.